Anexa la Hotărârea Consiliului local nr._______/__________





REGULAMENT 
privind stabilirea criteriilor și a procedurii de acordare/vizare anuală a autorizației de funcționare pentru
desfășurarea activităților de jocuri de noroc permise pe raza orașului Turceni




CAPITOLUL I - DISPOZIȚII GENERALE
Art.1. Pe raza orașului Turceni este permisă organizarea și exploatarea jocurilor de noroc cu respectarea dispozițiilor prezentului regulament.
Art.2. Prezentul Regulament stabilește cadrul general privind desfășurarea activităților din domeniul jocurilor de noroc, în locații fizice din orașul Turceni, cerințele necesare desfășurării acestor activități și procedura de obținere a autorizației de funcționare.
Art.3. (1) Documentul eliberat de Primăria Turceni este autorizația de funcționare locală, document cu valabilitate anuală;
(2) Este interzisă desfășurarea activității în lipsa autorizației de funcționare locale.
Art.4. Prin reglementările cuprinse în Regulament se are în vedere stabilirea și respectarea unor principii privind desfășurarea activității de jocuri de noroc, protecția vieții, respectarea priorităților de dezvoltare locală, a normelor de protecție a ordinii, a sănătății și a siguranței publice, precum și respectarea legislației naționale în domeniu.
Art.5. Prezentul Regulament are la bază următoarele acte normative:
· Ordonanța de urgență a Guvernului nr. 77/2009 privind organizarea și exploatarea jocurilor de noroc, cu modificările și completările ulterioare;
· Hotărârea Guvernului nr. 111/2016 pentru aprobarea Normelor metodologice de punere în aplicare a Ordonanței de Urgență a Guvernului nr. 77/2009 privind organizarea și exploatarea jocurilor de noroc și pentru modificarea și completarea Hotărârii Guvernului nr. 298/2013 privind organizarea și funcționarea Oficiului Național pentru Jocuri de Noroc, pentru modificarea Hotărârii Guvernului nr. 870/2009 pentru aprobarea Normelor metodologice de aplicarea a Ordonanței de Urgență a Guvernului nr. 77/2009 și pentru abrogarea Hotărârii Guvernului nr. 870/2009 privind organizarea și exploatarea jocurilor de noroc;
·  Ordonanța de Urgență a Guvernului nr. 7/2026 pentru modificarea și completarea unor acte normative, precum și pentru adoptarea unor măsuri pentru creșterea capacității financiare a unităților administrativ-teritoriale;
· Legea nr. 227/2015 privind Codul fiscal, cu modificările și completările ulterioare;
· Ordonanțe, ordine și reglementări emise de Oficiul Național pentru Jocuri de Noroc (ONJN);
· Legislația privind protecția consumatorilor și protecția minorilor;
· Legea nr. 61/1991 pentru sancționarea faptelor de încălcare a unor norme de conviețuire socială, a ordinii și liniștii publice, republicată;

CAPITOLUL II - DEFINIȚII
Art.6. În sensul prezentului Regulament:
a) Joc de noroc – acea activitate care indeplineste cumulativ urmatoarele conditii: se atribuie castiguri materiale, de regula banesti, ca urmare a oferirii publice de catre organizator a unui potential castig si a acceptarii ofertei de catre participant, cu perceperea unei taxe de participare directe sau disimulate, castigurile fiind atribuite in baza regulamentului de joc aprobat de Oficiul National pentru Jocuri de Noroc, denumit in continuare O.N.J.N., prin selectia aleatorie a rezultatelor evenimentelor care fac obiectul jocului, indiferent de modul de producere a acestora.
b) Operator de jocuri de noroc licentiat (operator economic) - organizatorul de jocuri de noroc, respectiv persoana juridica care a obtinut licenta de organizare a jocurilor de noroc, autorizatie de exploatare a jocurilor de noroc de la Comitetul de Supraveghere al Oficiului National pentru Jocuri de Noroc (denumit in cele ce urmeaza ONJN, precum si autorizatia de functionare locala de la Primaria orașului Turceni pentru organizarea jocurilor de noroc;
c) Spatiu de exploatare - locatia fizica in care se desfasoara activitatea (sala de jocuri, agentie de pariuri etc.).
d) Autorizatie de functionare locala – actul emis de Primaria orașului Turceni, necesar în completarea licentei ONJN.

CAPITOLUL III – DOCUMENTE NECESARE PENTRU OBTINEREA AUTORIZATIEI
DE FUNCTIONARE LOCALE
Art.7. Activitățile de jocuri de noroc de pe raza orașului Turceni pot fi desfășutate doar de operatorii economici care:
a) dețin licență de organizare și autorizatie de exploatare valabile emise de ONJN;
b) au obținut Autorizația de funcționare locală emisă de primăria orașului Turceni, conform prezentului Regulament.
Art.8. (1) În vederea obținerii autorizației de funcționare la nivel local, operatorul economic depune următoarele documente:
a) cerere pentru eliberarea autorizației de funcționare locale;
b) copie dupa certificatul de înregistrare la Oficiul Registrului Comerțului;
c) copie după certificatul constatator pentru punctul de lucru;
d) copie după licența de organizare a jocurilor de noroc emisă de ONJN;
e) copie după autorizația de exploatare a jocurilor de noroc emisă de ONJN pentru punctul de lucru;
f) documente privind deținerea spațiului propus pentru organizarea activității, în care să fie menționată în mod expres suprafața spațiului;
g) copie după autorizația de securitate la incendiu eliberată de I.S.U. Gorj, dacă este cazul;
h) certificat de atestare fiscală emis de către primăria orașului Turceni, din care să rezulte faptul că agentul economic solicitant nu are datorii la bugetul local;
i) copie contract firma de salubritate, pentru ridicarea deșeurilor rezultate din activitatea economică și dovada achitării datoriilor către aceasta.
(2) Operatorul care îndeplinește condițiile prezentului regulament, va solicita Autorizația de funcționare locală.
(3) Autorizația de funcționare locală se emite pentru operatorul economic, pentru punctul de lucru pentru care s-a solicitat autorizarea cu menționarea programului de activitate.
(3) Primăria poate solicita informații suplimentare dacă situația o impune.
Art.9. Autorizația de funcționare locală este obligatorie, netransmisibilă și se eliberează /vizează pentru o perioadă de valabilitate de 12 luni, iar prelungirea acesteia se acordă fără adoptarea unei hotărâri de consiliu local dacă operatorul solicită această prelungire cu cel puțin 10 zile înainte de expirarea autorizației, dacă mai îndeplinește condițiile inițiale de autorizare și a achitat contravaloarea taxei de autorizare. 
Art.10.(1) Dispozițiile prezentului regulament nu se aplică Companiei Naționale „Loteria Română” în măsura în care organizează în mod exclusiv jocurile loto tradiționale și la distanță, noroc, noroc plus și supernoroc, expres și lozuri. 
(2) În situația în care Compania Națională „Loteria Română” organizează și exploatează jocuri de noroc altele decât cele pentru care deține monopolul exclusiv potrivit art. 1 alin. (21) din O.U.G. nr. 77/2009, respectiv jocuri de noroc caracteristice cazinourilor-joc tradițional, jocuri de noroc caracteristice cluburilor de pocker-joc tradițional, jocurile tip slot-machine, jocuri bingo desfășurate în săli de joc-joc tradițional, aceasta se supune prevederilor prezentului regulament.

CAPITOLUL IV - OBLIGATIILE OPERATORILOR ECONOMICI
Art.11. Operatorii economici care desfășoară activități în domeniul agreat prin prezentul Regulament, sunt obligați:
a) sa dețină licența de organizare a jocurilor de noroc emisă de ONJN în ceea ce privește organizarea și desfășurarea jocurilor de noroc și Autorizație de funcționare locală și să respecte legislația privind organizarea și exploatarea jocurilor de noroc, cu modificările și completările ulterioare, hotărârile consiliului local și prezentul Regulament;
b) să achite taxa anuală, în funcție de suprafața punctului de lucru, suprafață care este obligatoriu a fi înscrisă în contractele pentru spațiu;
c) să respecte condițiile stabilite prin autorizația emisă;
d) să permită verificarea activității de către autoritățile competente;
e) să afișeze autorizația la loc vizibil;
f) să respecte programul de funcționare;
g) să păstreze curățenia și ordinea în zona adiacentă spațiului;
h) să asigure supraveghere video (după caz) conform normelor ONJN;
i) să instruiască personalul privind respectarea legislației și protecția minorilor;
j) să nu permită minorilor accesul în locații;
k) programul de funcționare să nu depășească orele 24.00 și să respecte legislația în vigoare referitoare la liniștea și ordinea publică;
l) să raporteze orice incident grav autorităților;
m) să asigure liniștea și ordinea publică atât în interiorul locației cât și pe suprafața de teren aferentă din fața spațiului în care se desfășoară activitatea;
n) să nu amplaseze reclame luminoase sau de orice fel fără a deține autorizațiile corespunzătoare;
o) să comunice Primăriei orașului Turceni, în termen de 24 de ore, orice act/măsură a Oficiului Național pentru Jocuri de Noroc privind suspendarea/retragerea activității.

CAPITOLUL V - TAXE LOCALE
Art.12. (1) Taxa locală anuală datorată pentru obținerea Autorizației de funcționare locală este în cuantum de 500 lei/mp/an, valoarea totală a acesteia fiind calculată în funcție de suprafața spațiului în care se desfășoară activitățile supuse aprobării prezentului Regulament.
(2) Autorizația de funcționare locală se eliberează/vizează operatorului economic doar după prezentarea dovezii achitării taxei pentru punctul de lucru autorizat.
(3) Valoarea taxei se poate modifica anual prin Hotărârea Consiliului Local al orașului Turceni privind stabilirea impozitelor și taxelor locale, precum și ori de câte ori se modifică legislația în domeniu.
(4) Taxa locală se achită integral, pentru fiecare punct de lucru.
(5) Pentru autorizarea inițială, taxa locală anuală se achită integral înainte de ridicarea documentului aprobat.
(6) Pentru vizarea anuală (prelungire), taxa se achită integral până la data de 31 ianuarie a anului fiscal curent sau cu cel puțin 30 de zile înainte de expirarea valabilității autorizației precedente.
(7) Neachitarea taxei locale anuale atrage majorări de întârziere conform legii și determină suspendarea de drept a autorizației de funcționare.
(8) Taxele încasate pentru emiterea/vizarea anuală a autorizației de funcționare se fac venit la bugetul local.
(9) Vizarea anuală a Autorizației de funcționare se face în baza documentelor prevăzute la art.8 alin.(1) din Regulament.
Art.13. Orarul de funcționare aprobat, se afișează la intrare în unitate, în mod vizibil din exterior, cu respectarea obligatorie a acestuia.

CAPITOLUL VI - PROCEDURA DE AUTORIZARE
Art.14. Procedura de evaluare și emitere:
(1) Evaluarea și emiterea autorizației de funționare se face de către primarul orașului prin grija Comisiei constituite în vederea avizării dosarelor agenților economici care solicită autorizarea funcționării pe raza orașului Turceni, care analizează dosarul în termen de cel mult 30 de zile calendaristice de la data depunerii formei complete.
(2) Înainte de emiterea actului, reprezentanții autorității locale (Poliția Locală Turceni sau împuterniciții Primarului) pot efectua o inspecție pe teren pentru a certifica conformitatea spațiului și absența totală a aparatelor de tip slot-machine.
(3) În baza notei de constatare de pe teren și/sau a documentelor depuse, Primarul orașului Turceni propune eliberarea Autorizația de funcționare sau respingerea motivată a solicitării.
(4) Autorizația de funcționare se aprobă sau se respinge prin hotărâre a Consiliului Local al orașului Turceni.
(5) Hotărârea de consiliu local, prin care se acordă sau se respinge autorizația de funcționare a operatorului de jocuri de noroc, se aduce la cunoștința publicului prin afișare pe pagina de internet a UAT oras Turceni și prin celelalte mijloace de publicitate prevăzute de lege.
(6) Autorizația de funcționare locală nu se va acorda în următoarele cazuri:
a) se încalcă dispozițiile prezentului regulament;
b) activitatea de jocuri de noroc se face în spații improvizate, insalubre, ce reprezintă un risc pentru sănătatea participanților la aceste activități;

CAPITOLUL VII – CONTROL SI SANCTIUNI
Art.15. (1) Constituie contravenție următoarele fapte, dacă nu au fost săvârșite în astfel de condiții încât potrivit legii să fie considerate infracțiuni și se sancționează după cum urmează:
(a) nerespectarea prevederilor art.11, lit.a), lit c), lit.d), lit.e), se sancționează cu amendă de la 2500 lei la 5000 lei;
(b) nerespectarea prevederilor art.11, lit.g), se sancționează cu amendă de la 1500 lei la 2500 lei;
(2) Constatarea contravențiilor și aplicarea sancțiunilor prevăzute la alin. (1) se face de către polițiștii locali din cadrul Poliției Locale Turceni.
(3) Contravenientul poate achita jumătate din minimul amenzii prevăzute la alin. (1) în termen de 15 zile de la data comunicării procesului-verbal de contravenție
(4) Neplata taxei locale prevăzută la art.12 alin. (1) în termen de 30 de zile de la data eliberarii autorizației, atrage revocarea de drept a acesteia, iar continuarea activității este considerată ca fiind făcută fără deținerea autorizației, și considerată contravenție potrivit dispozițiilor alin. (1). 
(5) Constatarea contravențiilor prevăzute la alin. (1) – alin. (4) este făcută de agenți ai Poliției Locale Turceni. 
Art.16. Suspendarea Autorizatiei de funcționare se dispune de către Primar pentru o perioadă cuprinsă între 30 și 90 de zile, în caz de nerespectare repetată a orarului de funcționare, nerespectarea regulilor de publicitate exterioară sau tulburarea ordinii publice.
Art.17. (1) Retragerea definitivă și imediată a autorizației se dispune de către Consiliul local, la propunerea primarului, în următoarele situații:
a) Introducerea în locație a oricărui tip de aparat de joc de tip slot-machine sau similar;
b) Permiterea accesului minorilor în incinta agenției;
c) Suspendarea, retragerea sau expirarea licenței emise de către ONJN pentru operatorul respectiv;
d)  Desfășurarea activității în perioada în care autorizația locală a fost suspendată.
(2) Constatarea prezenței aparatelor slot-machine într-o locație din orașul Turceni atrage sesizarea de urgență a ONJN și a organelor de poliție pentru operare ilegală.
(3) În situația retragerii Autorizației de funcționare, taxa anuală achitată nu se restituie.

CAPITOLUL VIII – DISPOZITII FINALE
Art.18. Refuzul emiterii sau retragerea autorizației poate fi contestat de operatorul economic în termenul legal, conform Legii contenciosului administrativ nr. 554/2004.
Art.19. Se aprobă utilizarea următoarelor formulare care constituie anexe la prezentul Regulament:
- Anexa nr.1- Cerere eliberare Autorizație funcționare
- Anexa nr 2- Model Autorizație de funcționare locală
Art.20.(1) Prezentul Regulament poate fi modificat sau completat prin Hotărâre a Consiliului Local al orașului Turceni și intră în vigoare la data aducerii lui la cunoștință publică, prin publicare pe pagina de internet a Primăriei Turceni.
(2) Prezentul regulament include:
- Anexa nr. 1 – Cererea pentru obținerea autorizației anuale de funcționare
- Anexa nr. 2 – Model Autorizație



Întocmit,
Daniela - Ramona Duică










































Anexa nr. 1 la Regulament - Cererea pentru obținerea autorizației anuale de funcționare



DOMNULE PRIMAR,


Subsemnatul/a__________________________________________________________, în calitate de reprezentant al SC_____________________________, având sediul social în localitatea ________________________________, str.____________________________, nr._____, jud ______________, bl. ____,sc._____, ap.______, CUI____________________, nr. înregistrare ONRC________________________________________________________,

solicit eliberarea autorizatiei de functionare locala pentru desfășurarea activitatii de jocuri de noroc pentru sediul/ punctul de lucru situat in orașul Turceni str._____________________, nr._____, bl._______, Sc______, Et _______, Ap. ___________jud. Gorj.

Cod CAEN ________________ DA/NU

Suprafața destinată activității*____ (m2)

În locație, se desfășoară următoarele activități:
Tip activități:
- ___________________________________ 

Orar de functionare: __________________

Anexez prezentei documentele conform art. 8 alin. (1) din Regulamentul privind stabilirea criteriilor și a procedurii de acordare/vizare a autorizației de funcționare pentru jocurile de noroc permise pe raza orașului Turceni, aprobat conform H.C.L. nr. ______ din _______2026.

Declar pe propria răspundere, sub sancțiunea Codului penal, că actele depuse în copie sunt conforme cu originalele și mă oblig sa vă notific de îndata orice modificare ulterioara.
Declar că pe întreaga durată de funcționare a perioadei de exercitare a activității menționate în prezenta cerere, voi respecta legislația în vigoare privind protecția mediului, prevenirea și stingerea incendiilor, prevederile Legii nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicata, cu modificările și completările ulterioare, ale OUG nr. 77/2009 privind organizarea si exploatarea jocurilor de noroc, prevederile OUG nr. 7/2026, precum si alte reglementari legale in vigoare incidente.

Data: ______________

Telefon nr: _________

e-mail:_____________

Semnătura,

Domnului Primar al orașului Turceni


Anexa nr. 2 la Regulament - AUTORIZAŢIE DE FUNCŢIONARE LOCALĂ

AUTORIZAŢIE DE FUNCŢIONARE LOCALĂ
pentru desfășurarea activității de jocuri de noroc

Nr.....................din...................................



Eliberată în baza Hotărârii Consiliului Local al orașului Turceni nr.___/2026 pentru aprobarea desfășurarii activităților de jocuri de noroc și a Regulamentului de stabilire a criteriilor și a procedurii de acordare a autorizației de funcționare pentru desfășurarea activităților de jocuri de noroc permise pe raza orașului Turceni și a Hotărârii Consiliului local Turceni nr. ___/__________ privind acordarea autorizației de funcționare locală;

Denumire Agent Economic..............................................................................

Sediu social .......................................................................................................

Cod unic de înregistrare .................................................................................

Nr. de ordine în Registrul Comerțului............................................................

Adresa unității...................................................................................................

Este autorizată să desfășoare activitatea de jocuri de noroc de tip:
............................................................................................................
Cod CAEN: ..................................
Suprafața destinată activității .......................................................................

Perioada de valabilitate :...............................................................................



Primar,
Constantin Popescu







Verso



VIZE ANUALE



	Perioada de valabilitate
	Semnătură primar

	De la………………….până la………….………..

	

	De la………………….până la………….………..

	

	De la………………….până la………….………..

	

	De la………………….până la………….………..

